WPH ลุ้นโตทะลุเป้า
สืบเนื่องจากภาคใต้มีฤดูฝนอยู่ในช่วงกลางเดือนพฤษภาคมถึงกลางเดือนกุมภาพันธ์ ซึ่งช่วงดังกล่าวอาจทำให้เกิดโรคประจำฤดูกาลในฤดูฝน โดยเฉพาะโรคติดต่อ เช่น ไข้หวัด ไข้หวัดใหญ่ ไข้เลือดออก เป็นต้
15 มิ.ย. 2561

คุณค่าบริษัท
สืบเนื่องจากภาคใต้มีฤดูฝนอยู่ในช่วงกลางเดือนพฤษภาคมถึงกลางเดือนกุมภาพันธ์ ซึ่งช่วงดังกล่าวอาจทำให้เกิดโรคประจำฤดูกาลในฤดูฝน โดยเฉพาะโรคติดต่อ เช่น ไข้หวัด ไข้หวัดใหญ่ ไข้เลือดออก เป็นต้น
ทว่าฤดูฝนในช่วงดังกล่าวจะทำให้มีผู้ป่วยเพิ่มขึ้นได้ ก็จะเริ่มตั้งแต่ไตรมาส 2-4 นอกจากจะมีโรคตามฤดูกาลแล้ว การรักษาผู้ป่วยโรคไม่ติดต่อก็ยังมี เช่น หัวใจ สมอง อุบัติเหตุ เป็นต้น
ดังนั้นทาง บริษัท โรงพยาบาลวัฒนแพทย์ ตรัง จำกัด (มหาชน) หรือ WPH ก็ยังคงรับอานิสงส์ในการเข้ารักษาพยาบาล โดยคาดว่าผลประกอบการในช่วงไตรมาส 2 ปี 2561 จะเติบโตดีกว่าช่วงไตรมาส 1 ปี 2561 และไตรมาส 2 ปี 2560 ที่ผู้ป่วยจะเข้ามาใช้บริการมากขึ้น
ขณะที่ผลการดำเนินงานไตรมาส 1 เติบโตอย่างแข็งแกร่ง โดยมีกำไรสุทธิเติบโตสูงเกือบ 100% จากช่วงเดียวกันของปีก่อนหน้า ทั้งที่ไม่ใช่เป็นช่วงไฮซีซั่นของโรงพยาบาล
เพราะเชื่อว่าเป็นผลจากโรงพยาบาลได้รับความไว้วางใจจากผู้ใช้บริการ ที่หันมาใช้บริการโรงพยาบาลเอกชนมากขึ้น เพราะต้องการความสะดวกสบาย และการดูแลอย่างใกล้ชิดจากแพทย์ผู้เชี่ยวชาญเฉพาะด้าน
ประกอบกับช่วงไตรมาส 2 สัดส่วนของต้นทุนในการประกอบกิจการโรงพยาบาล ทั้งค่าใช้จ่ายในการขาย และค่าใช้จ่ายในการบริหารงานปรับลดลงอีกด้วย รวมทั้งแนวโน้มนักท่องเที่ยวต่างชาติเข้ามาเที่ยวไทยในปีนี้ยังมีทิศทางขยายตัวได้ดีต่อเนื่อง โดยเฉพาะภาคใต้ ส่งผลดีต่อโรงพยาบาลของบริษัทที่ตั้งอยู่ในจังหวัดท่องเที่ยวสำคัญ
ทั้งนี้ บริษัทมั่นใจว่ารายได้รวมในปีนี้จะเติบโตทะลุเป้าหมายที่วางไว้ในระดับ 10% โดยการเติบโตส่วนใหญ่จะอยู่ในช่วงครึ่งปีหลังมากกว่าครึ่งปีแรก เนื่องจากเป็นช่วงไฮซีซั่นของธุรกิจโรงพยาบาล เพราะเป็นฤดูกาลที่มักจะมีโรคตามฤดูกาลและโรคระบาดเกิดขึ้นมากกว่าช่วงต้นปี
ส่วนความคืบหน้าโครงการลงทุนก่อสร้างโรงพยาบาลวัฒนแพทย์ อ่าวนาง ปัจจุบันได้ขึ้นโครงสร้างเสร็จเรียบร้อยแล้ว และอยู่ระหว่างเตรียมสถานที่เพื่อเตรียมงานตกแต่งภายใน ซึ่งเป็นไปตามแผนการก่อสร้างที่วางไว้ จึงเชื่อมั่นว่าจะสามารถเปิดให้บริการได้ภายในไตรมาส 4 ปี 2561
ขณะที่ความคืบหน้าโครงการก่อสร้างโรงพยาบาลวัฒนแพทย์ สมุย บริษัทเตรียมสรุปแผนการลงทุนในโรงพยาบาลบนเกาะสมุย ขนาด 29 เตียงในช่วงปลายปีนี้ ปัจจุบันอยู่ระหว่างเขียนแบบเพื่อยื่นรายงานผลกระทบสิ่งแวดล้อมเบื้องต้น (Initial Environmental Examination : IEE) โดยคาดว่าจะเริ่มก่อสร้างได้ในช่วงต้นปีทันที ใช้เวลาการก่อสร้างราว 10 เดือนก่อนที่จะเปิดให้บริการได้
สำหรับการขยายโรงพยาบาล มีเป้าหมายการดำเนินงานเพื่อสร้างการเติบโตอย่างยั่งยืน!
…
ผู้ถือหุ้นรายใหญ่
รายชื่อกรรมการ